תמונה ששותפה בחשבון הטוויטר @cursedimages בשנת 2016.
**תמונה מקוללת** (באנגלית: **Cursed image**) היא תמונה (בדרך כלל תצלום) שנתפסת כמסתורית או מטרידה בגלל התוכן שלה, איכותה הירודה, או שילוב של שני הגורמים. תמונות מקוללות נועדות לגרום לצופה לתהות למה התמונה בכלל קיימת מלכתחילה. המונח נטבע ברשתות החברתיות בשנת 2015 והפך לפופולרי בשנה שלאחר מכן.

היסטוריה
--------

מקור המושג "תמונות מקוללות" הוא בלוג טאמבלר בשם cursedimages, שנוצר בשנת 2015. התמונה הראשונה שפורסמה על ידי החשבון היא תמונה של חקלאי מבוגר מוקף בארגזים של עגבניות אדומות בחדר מעץ. בראיון משנת 2019, הבעלים של הבלוג תיאר את התמונה הזאת באופן הבא: "זו התמונה המקוללת המושלמת בעיני כי אף אחד מהחלקים שלה בנפרד אינו מטריד מטבעו. זה רגע שגרתי לחלוטין שהפך למשהו אחר על ידי המצלמה ועל ידי ההקשר החדש שנתתי לתמונה."

בעוד שהמונח "תמונה מקוללת" היה בשימוש בטאמבלר מאז 2015, חשבון הטוויטר @cursedimages, שנוצר ביולי 2016, הפך את המונח ליותר פופולרי. בראיון משנת 2016, הבעלים של החשבון הסביר שהוא ראה כמה פוסטים בטאמבלר עם תמונות "מוזרות ובלתי ניתנות להסבר" שהתיאור שלהן כלל רק את המילים "תמונה מקוללת". בעל החשבון הסתקרן מהתמונות, והתחיל לחפש תמונות דומות. לאחר שמצא עוד תמונות ברוח זו, הוא החליט "לפרסם את כולן במקום אחד".  באותה השנה, בריאן פלדמן ממגזין ניו יורק ראיין את דאג באטנהאוזן, הבעלים של הבלוג internethistory בטאמבלר, שגם הוא מפרסם "תמונות מקוללות". פלדמן שאל את באטנהאוזן מה הסיבה ש"תמונות מקוללות" מושכות את העין, ובאטנהאוזן השיב: "יש הרבה גורמים. זה המסתורין של התמונות, זאת האסתטיקה המוזרה שלהן, זה לראות מקום שלא ראית מימיך או לקבל הצצה לחייו של אדם זר."

פלדמן מקשר את האסתטיקה ה"מקוללת" לאופי הצילום הדיגיטלי בתחילת שנות ה-2000, אז לא היו פילטרים מודרניים למצלמות ולעיתים קרובות נעשה בהן שימוש בפלאש "צעקני". בנוסף, באותה תקופה תמונות בדרך כלל צולמו יותר למטרות תיעוד ופחות למטרות שיתוף ברשתות החברתיות. פלדמן מתייחס לצילומים כאלה כ"לא ישנים מספיק כדי להיחשב לוינטג', אבל לא מספיק מלוטשים כדי להיחשב לעכשוויים", ורואה בהם דוגמה לתופעת עמק המוזרות.

ההפך מתמונה מקוללת הוא "תמונה מבורכת". קיים גם המונח "תמונה מבורלת" (שילוב של המילים "מבורכת" ו"מקוללת", באנגלית Blursed), שנפוץ בעיקר ברשת החברתית Reddit, שמתאר תמונות שיכולות להתאים לשתי הקטגוריות.

ראו גם
------

* קריפיפסטה
* סוריאליזם
* The Backrooms

הערות שוליים
------------

1. ↑  @cursedimages. "cursed image 6161" (Tweet) – via Twitter.
2. 1 2  Gallucci, Nicole (27 בפברואר 2019), "The complex allure of cursed images", *Mashable*, אורכב מ-המקור ב-7 ביולי 2020, נבדק ב-28 ביוני 2020 `{{citation}}`:  (עזרה)
3. 1 2  Tolentino, Jia (23 באוקטובר 2016). "The Creepiest Pictures on the Internet". *The New Yorker*. ארכיון מ-7 ביולי 2020. נבדק ב-28 ביוני 2020. `{{cite web}}`:  (עזרה)
4. 1 2 3 4  Moen, Matt (9 בדצמבר 2019). "Cursed Images: Finding Comfort in Discomfort". *Papermag*. ארכיון מ-7 ביולי 2020. נבדק ב-28 ביוני 2020. `{{cite web}}`:  (עזרה)
5. ↑  "CURSED IMAGES on Tumblr". *Tumblr* (באנגלית אמריקאית). נבדק ב-2022-07-31.
6. ↑  Ellis, Emma Grey (14 ביוני 2019). "Why You Can't Look Away From #CursedImages". *Wired*. ארכיון מ-7 ביולי 2020. נבדק ב-28 ביוני 2020. `{{cite web}}`:  (עזרה)
7. ↑  Hongo, Hudson (29 באוגוסט 2016). "Cursed Images Is the Last Twitter Account You See Before You Die". *Gizmodo*. ארכיון מ-30 באוגוסט 2016. נבדק ב-28 ביוני 2020. `{{cite web}}`:  (עזרה)
8. 1 2 3  Feldman, Brian (31 באוקטובר 2016). "What Makes a Cursed Image?". *Intelligencer*. New York. ארכיון מ-7 ביולי 2020. נבדק ב-7 ביולי 2020. `{{cite web}}`:  (עזרה)
9. ↑  Cleal, Sam. "19 "Blursed" Images That Are As Hilarious As They Are Deeply Uncomfortable". *BuzzFeed* (באנגלית בריטית). נבדק ב-2022-02-21.